open-index/open-wikipedia-markdown huggingface dataset:
סייקלקאר

**סייקלקאר** (מאנגלית: **cyclecar**) הייתה מכונית קטנה וקלת משקל שיוצרה בארצות הברית ובאירופה עד לתחילת העשור השני של המאה ה-20. מטרת הרכב היה להשלים את הפער בין אופנוע לבין מכונית. בחלק משמעותי של הדגמים נהג ואדם נוסף ישבו בצורת טנדם. יצור מכוניות סייקלקאר הופסק כאשר מכוניות של יצרנים מובילים נעשו נגישים יותר וזולים יותר.

בדרך כלל המכונית הייתה מצוידת במנוע בעירה פנימית עם צילינדר בודד. לפעמים מנוע שמיועד לאופנוע היה מותקן במכוניות מדגם זה. כל הדגמים היו מצוידים במצמד. מכיוון שבהרבה מכוניות הנעה הייתה רק לגלגל בודד לא היה צורך בדיפרנציאל.

סייקלקאר הפך לרכב פופולרי בעקבות הקלות במיסוי וברישוי. 

מכוניות סייקלקאר ראשונות הופיעו בשנת 1910. מספר יצרנים גדל מעשרות למאות במדינות אירופה השונות. היו יצרנים שלא העריכו ימים דוגמת JPL ו-Lecoy אך היו גם שהתקיימו לאורך תקופה ארוכה יחסית דוגמת GN. מועדון "Clubs Moto Cycliste" פרסם ב-14 בדצמבר 1912 תקנון לגבי מכוניות ה-"Cyclecar". הדגמים בקטגוריה של המכוניות הגדולות הוגבלו למשקל מקסימלי של 350 ק"ג ולמנוע בעל נפח עד 1,100 סמ"ק. הדגמים בקטגוריה של המכוניות הקטנות הוגבלו למשקל בין 150-300 ק"ג ולמנוע עד נפח 750 סמ"ק.

בתחילת העשור השני של המאה ה-20 יצרנים מובילים דוגמת פורד הצליחו להוריד באופן משמעותי את עלויות הייצור והוא ירד מתחת לעלות מכונית סייקלקאר. תופעה דומה התרחשה באירופה עם סיטרואן ו"אוסטין" הבריטית. כתוצאה מכך פסי הייצור של סייקלקאר נסגרו. חלק מהיצרנים הצליחו לשרוד תוך מעבר לייצור אופנועים.

בתקופת הזוהר בין השנים 1913–1920 נערכו מרוצי מכוניות נפרדות לדגם זה, לרבות בלה מאן בשנת 1920.

## גלריה

File:LE_CABRI_cote.jpg|הכברי, צרפת
File:MHV_Richardson_1920.jpg|ריצ'רדסון, בריטניה
File:Argo_automobile,_Natural_History_Museum_-_Washington,_D.C..jpg|ארגו, ארצות הברית
File:Grofri_1928_schräg.JPG|גרופרי, אוסטריה
File:1911 Bédélia 8 HP Museo Nazionale dell'Automobile Torino 02.jpg|בידליה, איטליה


## ראו גם
* סיווג מכוניות

## קישורים חיצוניים

* תיאור המכונית

*
קטגוריה:מכוניות לפי צורה
אדגר קסטונייר

**אדגר אוסקר נונוס קסטונייר** (בדנית: **Edgar Oscar Nonus Castonier**; 11 בנובמבר 1866 - 13 באוקטובר 1934) היה גנרל מאיור דני, אשר שימש כראש המטה הכללי של הצבא המלכותי הדני בין 1917–1918.

## ביוגרפיה
קסטונייר נולד בוורדה ב-11 בנובמבר 1866. משפחת קסטונייר היא משפחת אצולה ותיקה שמוצאה מלורן. גם אביו דניאל ואחיו האקון היו קצינים בכירים בצבא הדני. הוא התגייס לצבא המלכותי הדני וב-1866 הועלה לדרגת לוטננט. ב-1901 הוא הועלה לדרגת קפטן ומונה לשלישו הצבאי של כריסטיאן התשיעי, מלך דנמרק ובהמשך לשלישו של פרדריק השמיני, מלך דנמרק. בין 1916–1918 שימש כנספח צבאי בשגרירות הדנית בברלין. במאי 1918 חזר לדנמרק, הועלה לדרגת גנרל מאיור ומונה לראש המטה הכללי של הצבא הדני. ב-1919 הוא מונה למפקד הדיוויזיה ה-2. ב-1921 הוא פרש מהצבא עקב בריאות לקויה. החל מ-1924 שימש כמזכיר האגודה הגאוגרפית הדנית המלכותית. הוא נפטר ב-13 באוקטובר 1934.

## קישורים חיצוניים

* אדגר קסטונייר באתר tidsskrift

קטגוריה:גנרלים דנים
קטגוריה:ילידי 1866
קטגוריה:נפטרים ב-1934
אצ'גפלבה

**אצ'גפלבה** (בהונגרית: **Ecsegfalva**) הוא כפר קטן בנפת גיומנדרד שבמחוז בקש בדרום מזרח הונגריה.

כמו יישובים רבים באירופה גם מספר התושבים באצ'גפלבה נמצא בירידה. בשנת 1990 חיו בכפר 1,531 תושבים, ובשנת 2021 רק 1,090 תושבים.

שמו של הכפר מוזכר כבר מכתבים משנת 1219 ובית ספר ראשון הוקם בכפר בשנת 1925 וכפר הוכרז ככפר עצמאי בצורה רשמית בשנת 1950, עד אז היה חלק מדוואוואניה.

החל משנת 1984 יש בכפר שמורת טבע המאופיינת במינים שונים של ציפורים. 

## קישורים חיצוניים

* 

## הערות שוליים

קטגוריה:הונגריה: כפרים
הוניה

**הוניה** (בהונגרית: **Hunya**) הוא כפר קטן בנפת גיומנדרד שבמחוז בקש בדרום מזרח הונגריה. 
## גאוגרפיה
כמו יישובים רבים באירופה גם מספר התושבים בהוניה נמצא בירידה. בשנת 1990 חיו בכפר 915 תושבים, ובשנת 2021 רק 575 תושבים.

האזור סביב הוניה היה מיושב עוד מימי קדם, ועלו ממצאים מתקופת הברונזה המאוחרת.

עד שנת 1946 היה הכפר חלק מהכפר אנדרד (Endrőd) יחד עם גיומנדרד, בשנת 1947 הפך לכפר עצמאי.

ביד ושם ישנו תיעוד לשני יהודים שחיו בהוניה ונרצחו בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
אני אוהבת את מלווין

**אני אוהבת את מלווין** (באנגלית:**I Love Melvin**) הוא סרט מוזיקלי אמריקאי בצבעי טכניקולור משנת 1953 בבימויו של דון ווייז, עם דבי ריינולדס ודונלד אוקונור בתפקידים הראשיים.

השירים הם של מאק גורדון (מילים) וג'וזף מירוב (מנגינה).

רוברט טיילור מופיע בתפקיד קמע.

## תקציר העלילה
ג'ודי שניידר (דבי ריינולדס) חולמת להיות שחקנית גדולה ונערצת בשם ג'ודי לרוי. היא חולמת שהיא מופיע בקטע "Lady Loves" וקוצרת תשואות והערצה ורוברט טיילור בא לקראת בהערצה. כעת היא מופיעה בחוסר ברירה ככדור פוטבול אנושי במחזמר.

היא מתהלכת בסנטרל פארק וחולמת על עתיד מוצלח ואז היא נפגשת במלווין הובר (דונלד אוקונור), עוזר צלם במגזין הנפוץ "לוק". מלווין מתאהב בה במבט ראשון, מגיע להופעה שלה ומתחיל לחזר אחריה. הוא מוצא חן בעיניה אף על פי שהיא נמצאת בקשר מתקדם עם הארי פלאק (ריצ'רד אנדרסון) שאביו הוא בעל מפעל גדול לקופסאות נייר.

אביה פרנק שניידר מעוניין שתתחתן עם הארי העשיר אך אחותה הקטנה קלרהבל (נורין קוקורן) ואמה (אונה מרקל) מחבבות את מלווין. מלווין וג'ודי רוקדים בחדר ושרים "היכן למדת לרקוד?".

הרומן עם הארי מתהדק ומלווין אומר שיעשה הכל למענה כדי שלא תתחתן עם הארי. היא מבקשת ממנו שידפיס את תמונתה על שער המגזין. לבקשתו מדפיס הצלם הראשי את תמונת ג'ודי באופן חד פעמי על גיליון בודד של המגזין. מלווין ממהר להראות לג'ודי ומבקש לא לפרסם אך היא מראה זאת לכל בני המשפחה והשמועה נפוצה. אביה הגאה מראה זאת לבוס שלו הממרר את חייו ומתפטר מעבודתו בחנות הדרגסטור.

האמת מתגלית במהרה והבושה גדולה. מלווין מתפטר מעבודתו ונעלם. הוא חי וישן בסנטרל פארק. פרנק שניידר מצליח לשכנע את עורך המגזין שידפיס את תמונת ג'ודי כתמונת שער עם כתבה "היכן נעלם מלווין"? כדי שמלווין ייצא ממחבואו וזה מצליח. מלווין רואה את תמונת השער של ג'ודי, מתחיל לצעוק משמחה ומתגלה על ידי השוטרים המחפשים. ג'ודי יוצאת לקראתו ושניהם מתחבקים לקראת עתיד מבטיח לשניהם.

### השירים
#"Lady Loves" (דבי ריינולדס)
#"We Have Never Met as Yet" (דבי ריינולדס ודונלד אוקונר)
#"Saturday Afternoon Before the Game" (מקהלה)
#"Where Did You Learn to Dance" (דבי ריינולדס ודונלד אוקונור)
#"I Wanna Wander" (דונלד אוקונור)
#"Life Has Its Funny Ups and Downs" (נורין קורקורן)

## צוות השחקנים

## קישורים חיצוניים

* אני אוהבת את מלווין, באתר TCM
* קדימון לאני אוהבת את מלווין, באתר יוטיוב
* Lady Loves, באתר יוטיוב
* We Have Never Met as Yet, באתר יוטיוב
* Saturday Afternoon Before the Game, באתר יוטיוב
*  Where Did You Learn to Dance, באתר יוטיוב
* I Wanna Wander, באתר יוטיוב
* Life Has Its Funny Ups and Downs , באתר יוטיוב

## הערות שוליים

קטגוריה:סרטי 1953
קטגוריה:סרטי מטרו גולדווין מאייר
קטגוריה:סרטים אמריקאיים
קטגוריה:סרטים באנגלית
קטגוריה:סרטים מוזיקליים
בקש (עיר)

**בקש** (בהונגרית: **Békés**) היא עיר בנפת בקש שבמחוז בקש בדרום מזרח הונגריה. עד לשואה הייתה בה קהילה יהודית.

כמו יישובים רבים באירופה גם בבקש מספר התושבים נמצא בירידה. כך, בשנת 1990 חיו בכפר 22,098 תושבים ובשנת 2021 רק 17,998 תושבים.

בקש הפכה לעיר רשמית ב-15 אפריל 1973.

## יהודי בקש

יהודים החלו להתיישב בבקש בשנת 1840. בתחילה, עסקו רבים מהם בחקלאות ולאחר מכן פנו למקצועות אחרים ובראשם למסחר. הקהילה הייתה כפופה בתחילתה לקהילת בקשצ'בה ובהמשך הפכה לקהילה עצמאית במקום פעלו אגודת נשים, חברת ביקור חולים ו"מלביש ערומים". בית כנסת נבנה בעיר בשנת 1908 ובית ספר יהודי הוקם בשנת 1861.

בקרבות במלחמת העולם הראשונה נפלו שמונה יהודים מהעיר ובתקופת הטרור הלבן נהרגו כמה מיהודי המקום בפרעות שנעשו בהם.

במאי 1944, לאחר כניסת הגרמנים להונגריה, רוכזו כל היהודים בגטו שהוקם בעיר ובאמצע יוני הועברו למחנה ריכוז בבית חרושת ללבנים בבקשצ'אבה בו רוכזו כל יהודי האזור. ב-26 ביוני גורשו רובם למחנה ההשמדה אושוויץ, ומיעוטם לאוסטריה.

לאחר המלחמה חיי הקהילה חודשו בידי יהודים מעטים ששבו אך מספרם ירד בהתמדה עד להפסקת פעילותה של קהילה יהודית במקום.

בדף הקהילה של בקש נכתב כי בשנת 1944 יש בקהילה 171 חברים ורב הקהילה הוא ד"ר רז'ה רוזנצוויג.

## לקריאה נוספת
* בקש בפנקס הקהילות הונגריה

## קישורים חיצוניים

* 
* 
* 
* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Que Me Duela

"**Que Me Duela**" (בעברית: **כמו שזה כואב לי**) הוא שיר שהוקלט על ידי הזמרת-יוצרת המקסיקנית גלוריה טרווי, מתוך אלבום האולפן השנים עשר שלה, *[[Diosa de la Noche]]*. השיר יצא לאור ב-14 ביוני 2018, על ידי חברת התקליטים יוניברסל מיוזיק לטין אנטרטיינמנט, כסינגל המוביל מתוך האלבום.

השיר הגיע למקום הראשון במצעד הסינגלים של מקסיקו.

## רקע וכתיבה
השיר נכתב על ידי גלוריה טרווי, חוליו רייס וג'ואן רסיציו והופק על ידי ארמנדו אווילה ומאפיה. השיר עוסק בכך שטרווי שרה על הכמיהה שלה לכך שמישהו יאהב אותה והיא עושה זאת באמצעות השוואה למציצת דם על ידי ערפדים. כמו כן, היא מזכירה במהלך השיר את היין כדבר המקביל לדם (שניהם בצבע אדום ועל כן, ההשוואה).

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.5 מיליון השמעות.

## וידאו קליפ
הווידאו קליפ הרשמי של השיר פורסם ב-15 ביוני 2018. בתחילת הקליפ, ניתן לראות את טרווי בורחת באמצע שעות הדמדומים ולאחר מכן משתנה הסצנה לזו בה טרווי נראית כשהיא לבושה בבגדים כסופים וזוהרים. לאורכו של הקליפ, נמצאים לצידה של טרווי כלבים שונים. הקונספט של הקליפ הוא ערפדים.

נכון לאפריל 2022, מונה הצפיות של הקליפ עומד על למעלה מ-25 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי גלוריה טרווי
קטגוריה:שירים בספרדית
קטגוריה:שירים שנכתבו על ידי גלוריה טרווי
קטגוריה:סינגלים בהוצאת יוניברסל מיוזיק לטין אנטרטיינמנט
התאחדות הכדורסל הספרדית

**התאחדות הכדורסל הספרדית** (בספרדית: **Federación Española de Baloncesto**, "פדרציית הכדורסל הספרדית המלכותית", בקיצור **FEB**) הוא הגוף המנהל של הכדורסל בספרד. המטה שלה נמצא במדריד, בירת ספרד.

ההתאחדות מארגנת את LEB Oro (הליגה השנייה), LEB Plata (הליגה השלישית) ו-Liga EBA (הליגה הרביעית). הם גם מנהלים את הפרימרה דיויסיון (הליגה החמישית) בסיוע התאחדויות הכדורסל האזוריות.

ההתאחדות אחראית גם על מינוי הנהלת נבחרות הכדורסל לגברים, נשים ונוער. נכון לשנת 2020, בהתאחדות יש 3,361 מועדונים רשומים ו-376,352 כדורסלנים מאוגדים, והיא ההתאחדות השנייה בגודלה במדינה אחרי פדרציית הכדורגל.

## תחרויות
ה-FEB מארגן מספר תחרויות:

* **גביעי המדינה:**
** גביע נסיך אסטוריאס
** גביע ה-LEB Plata
* **תחרויות נשים:**
** ליגה פמנינה
** ליגה פמנינה 2
** גביע המלכה הספרדית בכדורסל
** הסופר קאפ הספרדי

## תארים
### נבחרות לאומיות בכירות

#### [[נבחרת ספרד בכדורסל|גברים]]

#### [[נבחרת ספרד בכדורסל נשים|נשים]]

## ראו גם
* נבחרת ספרד בכדורסל
* נבחרת ספרד בכדורסל נשים
* נבחרת ספרד בכדורסל עד גיל 20
* כדורסל בספרד
* פדרציית הכדורגל הספרדית המלכותית

## קישורים חיצוניים

* ספרד באתר פיב"א

## הערות שוליים

קטגוריה:ספרד: כדורסל
קטגוריה:התאחדויות כדורסל
קטגוריה:ספרד: ספורט
דרום-מערב סין

190px|ממוזער|מרכז צ'ונגצ'ינג
190px|ממוזער|הר האוורסט בשמורת הטבע הלאומית צ'ומולונגמה
**דרום-מערב סין** (בסינית: **中国西南**) הוא אזור שנמצא בחלק הדרומי של הרפובליקה העממית של סין. אזור זה נודע באופן מסורתי כאזור דרום-מערב סין בשל מיקומו ביחס לאזור בו במקור השתרעה סין. ישנן מספר הגדרות שונות לחלקים שנכללים באזור זה - ההגדרה הצרה ביותר כוללת את המחוות סצ'ואן, העיר צ'ונגצ'ינג, מחוז יונאן ומחוז גוויג'ואו, בעוד שההגדרה הרחבה ביותר כוללות גם את מחוז גואנגשי ואת החלקים המערביים של מחוז חונאן. לפי ההגדרה הרשמית של הממשל הסיני כיום אזור זה כולל רק את המחוז סצ'ואן, העיר צ'ונגצ'ינג, מחוז יונאן ומחוז גוויג'ואו, וכמו גם את המחוז האוטונומי הטיבטי אשר באופן מסורתי לא היה חלק אינטגרלי מאזור זה.

## דמוגרפיה
אזור דרום-מערב סין הוא אזור מגוון למדיי מבחינת האוכלוסייה שחיה בו ומבחינה היסטורית הכיל בעיקר אזורים כפריים לא מפותחים בהשוואה לאזורים המזרחיים המפותחים יותר של סין. מסוף שנות ה-70 של המאה ה-20 החל תהליך פיתוח מואץ של האזור אשר סייע לשנות באופן מהותי חלקים רבים של האזור ולקדם בהם מודרניזציה. בתחילת המאה ה-21 אזור דרום-מערב סין הכיל כ-50% מאוכלוסיית המיעוטים האתניים של סין, אשר היוו כ-37% מאוכלוסיית אזור דרום-מערב סין. מרבית ההגירה לאזור של תושבים סינים ממוצא האן התרכזה בעיקר במרכזים העירוניים של דרום-מערב סין, בעוד שהאזורים הכפריים עדיין מכילים בעיקר אוכלוסיות מיעוטים כגון אנשים שמתשייכים לקבוצות האתניות יי, ומיאו, ועוד.

מרבית תושבי אזור דרום-מערב סין דוברים ניב מקומי של מנדרינית המכונה מנדרינית דרום-מערבית. נכון לשנת 2012 היו בסין כ-260 מיליון דוברי מנדרינית דרום-מערבית.

## ערים שמכילות מעל למיליון תושבים

## קישורים חיצוניים

## הערות שוליים

קטגוריה:הרפובליקה העממית של סין: אזורים
Vas A Recordarme

**Vas A Recordarme** (בעברית: **אתה תזכור אותי**) הוא שיר שהוקלט על ידי הזמרת-יוצרת המקסיקנית גלוריה טרווי, מתוך אלבום האולפן השנים עשר שלה, *[[Diosa de la Noche]]*. השיר יצא לאור ב-17 בינואר 2019, על ידי חברת התקליטים יוניברסל מיוזיק לטין אנטרטיינמנט, כסינגל הרביעי מתוך האלבום.

השיר הגיע למקום ה-16 במצעד הסינגלים של מקסיקו.

## רקע וכתיבה
השיר נכתב על ידי גלוריה טרווי וג'וס פאבלה והופק על ידי ארמנדו אווילה ומאפיה. השיר עוסק בכך שטרווי מדברת על מערכות יחסים שהופכות ל"רעילות" ועל כך שצריך לדעת לסיים אותן, על אף הכאב הכרוך בכך. לקראת הסוף היא אף מציינת "אל תבוא לחפש אותי שוב, אני מתחננת בפניך" כאות לכך שצריך לדעת לסיים את הקשר הזוגי שהיה לה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-16 מיליון השמעות.

## וידאו קליפ
הווידאו קליפ הרשמי של השיר פורסם ב-18 בינואר 2019. בתחילת הקליפ, ניתן לראות את טרווי יוצאת מבית מלון כשמזוודה בידיה. בהמשך לכך, היא משאירה את המזוודה ומתחילה ללכת לבדה ברחוב, כשהיא רוקדת ומבצעת את מילות השיר. ישנן סצנות בהן ניתן לראותה לובשת שמלה שנוצרה עבור הקליפ.

נכון לאפריל 2022, מונה הצפיות של הקליפ עומד על למעלה מ-75 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי גלוריה טרווי
קטגוריה:שירים בספרדית
קטגוריה:שירים שנכתבו על ידי גלוריה טרווי
קטגוריה:שירים על געגוע
קטגוריה:שירים על כאב לב
קטגוריה:סינגלים בהוצאת יוניברסל מיוזיק לטין אנטרטיינמנט
דרום-מרכז סין

ממוזער|180px|אזור דרום-מרכז סין לפי ההגדרה הרשמית של הממשל הסיני
**דרום-מרכז סין** (בסינית: **华南**) הוא אזור ברפובליקה העממית של סין אשר לפי ההגדרה הרשמית של הממשל הסיני כולל את המחוזות גואנגדונג, האינאן, חנאן, חוביי וחונאן, וכמו גם כן את המחוז האוטונומי גואנגשי. לעיתים רבות נוהגים לכלול גם את שני האזורים המנהליים המיוחדים הונג קונג ומקאו באזור דרום-מרכז סין.

## ערים שמכילות מעל למיליון תושבים
בירות מחוז מוצגות להלן עם **טקסט** **מודגש**.

## גלריית תמונות

Shenzhen_CBD_and_River.jpg|שנג'ן
Canton_Tower_20220626_(cropped).jpg|גואנגג'ואו
Wuhan_Yangtze_River_Bridge_in_2020.jpg|ווהאן


## קישורים חיצוניים

## הערות שוליים

קטגוריה:הרפובליקה העממית של סין: אזורים
Yo Soy Su Vida

**Yo Soy Su Vida** (בעברית: **אני החיים שלך**) הוא שיר שהוקלט על ידי הזמרת-יוצרת המקסיקנית גלוריה טרווי, מתוך אלבום האולפן השנים עשר שלה, *[[Diosa de la Noche]]*. השיר יצא לאור ב-7 במרץ 2019, על ידי חברת התקליטים יוניברסל מיוזיק לטין אנטרטיינמנט, כסינגל החמישי מתוך האלבום.

כאשר הקליפ של השיר יצא, הוא גרם להד תקשורתי בשל כך שמושא אהבתה של טרווי בו הוא אישה. בפורבס ובילבורד סקרו אותו באופן מקיף.

## רקע וכתיבה
השיר נכתב על ידי גלוריה טרווי ומרסלה דה לה גרזה והופק על ידי ארמנדו אווילה ומאפיה. השיר עוסק בכך שלטרווי יש בן זוג המעניק לה אהבה רבה לטענתה. עם זאת, בכל פעם שהיא נמצאת עימו, היא חשה שאינה יכולה להמשיך זאת כיוון שהיא חושקת באישה והיא רואה בכך בגידה ועל כן, לא יכולה לספר לו דבר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6 מיליון השמעות.

## וידאו קליפ
הווידאו קליפ הרשמי של השיר פורסם ב-8 במרץ 2019. בתחילת הקליפ, ניתן לראות רכב המגיח לביתה של טרווי, מתוכו יוצא גבר שאוחז בוורד ומתנה. באותה העת, זו מצטלמת בחדרה לבחורה עימה היא נמצאת בזוגיות, בעוד שהגבר פותח את דלתה וכמעט מגלה על כך. בסוף הקליפ, סודה של טרווי נחשף.

נכון לאפריל 2022, מונה הצפיות של הקליפ עומד על למעלה מ-50 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי גלוריה טרווי
קטגוריה:שירים בספרדית
קטגוריה:שירים שנכתבו על ידי גלוריה טרווי
קטגוריה:שירים על בגידה: זוגיות
קטגוריה:שירים על כאב לב
קטגוריה:סינגלים בהוצאת יוניברסל מיוזיק לטין אנטרטיינמנט
Ábranse Perras

**Ábranse Perras** (באנגלית: **Open Up Bitches**) הוא שיר שהוקלט על ידי הזמרת-יוצרת המקסיקנית גלוריה טרווי, מתוך אלבום האולפן השנים עשר שלה, *[[Diosa de la Noche]]*. השיר יצא לאור ב-2 במאי 2019, על ידי חברת התקליטים יוניברסל מיוזיק לטין אנטרטיינמנט, כסינגל השביעי מתוך האלבום.

השיר הגיע למקום ה-45 במצעד הסינגלים של מקסיקו.

## רקע וכתיבה
השיר נכתב על ידי גלוריה טרווי ומרסלה דה לה גרזה והופק על ידי ארמנדו אווילה ומאפיה. השיר, בדומה לשירים נוספים שהוציאה טרווי במהלך הקריירה שלה ("Todos Me Miran"), הוא המנון גאה וזאת, בנוסף לכך שבקליפ שלו מופיעות דראג קווינס שונות (דמות דראג המגולמת בעיקר על ידי גברים המתלבשים בלבוש דראג נשי).

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.

## וידאו קליפ
הווידאו קליפ הרשמי של השיר פורסם ב-3 במאי 2019 בשידור חי בערוץ היוטיוב הרשמי של גלוריה טרווי. בתחילת הקליפ, ניתן לראות כמה גברים ונשים בתוך בריכת שחייה ולאחר מכן, דראג קווינס המקיפות את כולם. ישנן סצנות שונות שצולמו במועדון לילה, בו נעשה שימוש באורות ניאון בצבעים שונים.

נכון לאפריל 2022, מונה הצפיות של הקליפ עומד על למעלה מ-70 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי גלוריה טרווי
קטגוריה:שירים בספרדית
קטגוריה:שירים שנכתבו על ידי גלוריה טרווי
קטגוריה:שירי להט"ב
קטגוריה:סינגלים בהוצאת יוניברסל מיוזיק לטין אנטרטיינמנט
Rómpeme el Corazón

**Rómpeme el Corazón** (בעברית: **לשבור את ליבי**) הוא שיר שהוקלט על ידי הזמרת-יוצרת המקסיקנית גלוריה טרווי, מתוך אלבום האולפן השנים עשר שלה, *[[Diosa de la Noche]]*. השיר יצא לאור ב-9 במאי 2019, על ידי חברת התקליטים יוניברסל מיוזיק לטין אנטרטיינמנט, כסינגל השמיני והאחרון מתוך האלבום.

השיר הגיע למקום החמישי במצעד הסינגלים של מקסיקו.

## רקע וכתיבה
השיר נכתב על ידי גלוריה טרווי, מרסלה דה לה גרזה וארמנדו אווילה והופק על ידי ארמנדו אווילה ומאפיה. השיר, בדומה לשירים נוספים של טרווי עוסק בלב שבור. בתחילתו, היא שרה על כך שהיא תיקח את הסיכון באיבוד בחיר ליבה, ותעשה איתו את אשר יהיה חפץ ליבו. לאורכו של השיר, היא מצהירה על כך שהיא מודעת לזה שאהבה יכולה לפגוע.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.5 מיליון השמעות.

## וידאו קליפ
הווידאו קליפ הרשמי של השיר פורסם ב-31 במאי 2019, שלושה שבועות לאחר יציאתו של השיר כסינגל. הקליפ, בדומה ל-"Ellas Soy Yo" (2018) הוא שילוב של הופעה חיה שקיימה טרווי עם סצנות שצולמו במיוחד. לאורכו של הקליפ, ניתן לראות גבר המתקרב ומתרחק ממנה, בדומה למילותיו של השיר עצמו.

נכון לאפריל 2022, מונה הצפיות של הקליפ עומד על למעלה מ-12 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי גלוריה טרווי
קטגוריה:שירים בספרדית
קטגוריה:שירים שנכתבו על ידי גלוריה טרווי
קטגוריה:שירים על כאב לב
קטגוריה:סינגלים בהוצאת יוניברסל מיוזיק לטין אנטרטיינמנט
Ellas Soy Yo

**Ellas Soy Yo** (בעברית: **אני הן**) הוא שיר שהוקלט על ידי הזמרת-יוצרת המקסיקנית גלוריה טרווי, מתוך אלבום האולפן השנים עשר שלה, *[[Diosa de la Noche]]*. השיר יצא לאור ב-5 בנובמבר 2018, על ידי חברת התקליטים יוניברסל מיוזיק לטין אנטרטיינמנט, כסינגל השלישי מתוך האלבום.

בשונה משני הסינגלים הקודמים, לא הצליח השיר להיכנס למצעד הסינגלים של מקסיקו.

## רקע וכתיבה
השיר נכתב על ידי גלוריה טרווי ומרסלה דה לה גרזה והופק על ידי ארמנדו אווילה ומאפיה. השיר עוסק בכך שטרווי שרה על מעשי אונס ועודף אוכלוסייה. לאורכו של השיר, היא מדברת על כאב לב שהיא חוותה ומבקרת את העובדה שיש אנשים שמנסים לגלם את תפקידו של אלוהים. מעבר לכך, מציינת טרווי את נושא האלימות נגד נשים.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.5 מיליון השמעות.

## וידאו קליפ
הווידאו קליפ הרשמי של השיר פורסם ב-6 בנובמבר 2018. הקליפ הוא מעין הופעה חיה של טרווי עם השיר, תוך שימוש בפסנתר. לאורכו, ניתן לראותה מבצעת את השיר ומנגנת בפסנתר בו-זמנית, עד שלקראת סוף ההופעה, מצטרפות אליה זמרות ליווי ומאחוריה מוקרנות על מסך גדול ממדים תמונות של נשים מוכות.

נכון לאפריל 2022, מונה הצפיות של הקליפ עומד על למעלה מ-20 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי גלוריה טרווי
קטגוריה:שירים בספרדית
קטגוריה:שירים שנכתבו על ידי גלוריה טרווי
קטגוריה:שירים על אלימות
קטגוריה:סינגלים בהוצאת יוניברסל מיוזיק לטין אנטרטיינמנט
Grande

**Grande** (בעברית: **גָדוֹל**) הוא שיר שהוקלט על ידי הזמרת-יוצרת המקסיקנית גלוריה טרווי, ביחד עם הזמרת הספרדייה מוניקה נראנחו . השיר יצא לאור ב-17 בינואר 2020, על ידי חברת התקליטים יוניברסל מיוזיק לטין אנטרטיינמנט, כסינגל המוביל מתוך אלבום האולפן השלושה עשר שלה, *[[Isla Divina]]*.

השיר הגיע למקום הראשון במצעד הסינגלים של מקסיקו.

## רקע וכתיבה
השיר נכתב על ידי ולדימיר מוניוז, גלוריה טרווי, דיאנה מרסלה דה לה גרזה פרז ואלקובר והופק על ידי אלקובר. בתחילת השיר, מדברות טרווי ונרנג'ו על כך שלפעמים אדם ממעיט בערכו. לאורכו של השיר הן מתארות מצב הוא הוא "גדל" (כשם השיר, "Grande") והתפתח ואף מצהירות על עצמן: "(אני) מלכה שכבר עונדת את הכתר שלה".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-22 מיליון השמעות.

## וידאו קליפ
הווידאו קליפ הרשמי של השיר פורסם ב-17 בינואר 2020, ביום יציאתו של "Grande" כסינגל. בתחילת הקליפ, ניתן לראות את גלוריה טרווי ומוניקה נראנחו מול מראה כשהן מביטות בעצמן. לאורכו של הקליפ, ניתן לראות אנשים במעמד נמוך, שעם השנים הופכים לאנשים מהמעמד העליון לכאורה.

נכון לאפריל 2022, מונה הצפיות של הקליפ עומד על למעלה מ-55 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי גלוריה טרווי
קטגוריה:שירים בספרדית
קטגוריה:שירים שנכתבו על ידי גלוריה טרווי
קטגוריה:שירים עם נושאים פמיניסטיים
קטגוריה:סינגלים בהוצאת יוניברסל מיוזיק לטין אנטרטיינמנט
La Mujer

**La Mujer** (בעברית: **האישה**) הוא שיר שהוקלט על ידי הזמרת-יוצרת הצ'יליאנית מון לאפרטה , ביחד עם הזמרת-יוצרת המקסיקנית גלוריה טרווי, מתוך אלבום האולפן השביעי של לאפרטה, *Seis*. השיר יצא לאור ב-17 בינואר 2020, על ידי חברת התקליטים יוניברסל מיוזיק לטין אנטרטיינמנט, כסינגל שלא מתוך אלבום.

השיר הגיע למקום השמיני במצעד שירי הפופ של מקסיקו.

## רקע וכתיבה
השיר נכתב על ידי מון לאפרטה לבדה והופק על ידי מאנו ג'ליל וסבסטיאן ארסנה. בתחילת השיר, משוות מון לאפרטה וגלוריה טרווי את האישה לסמים עבור הגבר שכן, לטענתן, אינו יכול להסתדר בלי האישה. בהמשך השיר, מדברות השתיים על שברון לב שחוו בעקבות גבר מסוים שפגע בהן.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.4 מיליון השמעות.

## וידאו קליפ
הווידאו קליפ הרשמי של השיר פורסם ב-7 באפריל, יממה לאחר יציאתו של "La Mujer" כסינגל. בתחילת הקליפ, את גלוריה טרווי יושבת על הדום ואת מון לאפרטה רוקדת עם רקדניות ליווי. בהמשך לכך, ניתן לראות את השתיים יחד ובסוף הקליפ את טרווי רוקדת לצד גבר שלבוש בצורה מזלזלת, במטרה להמחיש את הפגיעה שזו חוותה ממנו.

נכון לאפריל 2022, מונה הצפיות של הקליפ עומד על למעלה מ-11 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי גלוריה טרווי
קטגוריה:שירים בספרדית
קטגוריה:שירים שנכתבו על ידי גלוריה טרווי
קטגוריה:שירים עם נושאים פמיניסטיים
קטגוריה:סינגלים בהוצאת יוניברסל מיוזיק לטין אנטרטיינמנט
אנגוס קמפבל

**אנגוס ג'ון קמפבל** () הוא קצין בכיר בדימוס בצבא אוסטרליה, ששימש כראש כוחות ההגנה (CDF) (מקביל לרמטכ"ל) של אוסטרליה מאז 6 ביולי 2018 עד 10 ביולי 2024. הוא הוצב בעבר כמפקד מבצע גבולות ריבוניים (OSB) מספטמבר 2013 ועד שמונה לראש הצבא (CA) במאי 2015.

## ביוגרפיה
קמפבל למד בסנט גרגורי קולג', בקמפבלטאון לפני שנכנס לקולג' הצבאי המלכותי בדאנטרון ב-1981. ב-1984 הוא נכנס לשירות פעיל כלוטננט בצבא אוסטרליה. בתחילה שרת בגדוד השלישי של הרגימנט המלכותי האוסטרלי ולאחר מכן עבר לשירות האוויר המיוחד של אוסטרליה. לאחר מכן חזר לרגימנט המלכותי האוסטרלי ושימש כמפקד הגדוד השני שלו. הוא לחם יחד עם הגדוד כחלק מכוח המשימה הבין-לאומי של האו"ם במזרח טימור. ב-2003 הפך לחבר במסדר אוסטרליה. ב-2005 עזב את הצבא ושימש כמזכיר בכיר במשרד לביטחון לאומי. בהמשך הפך לסגן היועץ לביטחון לאומי.

ב-2010 הוא חזר לצבא, וב-2011 מונה למפקד כל הכוחות האוסטרליים במזרח התיכון כולל אפגניסטן. בפברואר 2012 הוא מונה לסגן ראש הצבא (DCA). ב-19 בספטמבר 2013 הוא הועלה לדרגת לוטננט גנרל ומונה למפקד על מבצע גבולות ריבוניים אותו יזמה ממשלת אוסטרליה במטרה לעצור את ההגירה למדינה. במאי 2015 הוא מונה לראש הצבא, וב-6 ביולי 2018 מונה לראש כוחות ההגנה.

ביולי 2024, קמפבל הוחלף על ידי אדמירל דייוויד ג'ונסטון כראש כוחות ההגנה עם פרישתו.

## קישורים חיצוניים

* אנגוס קמפבל באתר ממשלת אוסטרליה
* אנגוס קמפבל באתר צבא אוסטרליה

קטגוריה:גנרלים אוסטרלים
קטגוריה:מפקדי צבאות סדירים בעת החדשה: אישים
קטגוריה:מסדר אוסטרליה: מפקדים
קטגוריה:אוסטרלים מעוטרי אות לגיון ההצטיינות
קטגוריה:אנשי צבא במלחמת אפגניסטן
קטגוריה:מעוטרי צלב השירות המצוין (אוסטרליה)
קווין שורט

**קווין שורט** () הוא מרשל אוויר ניו זילנדי המשמש כראש כוחות ההגנה (מקביל לרמטכ"ל) של כוחות ההגנה של ניו זילנד מאז 1 ביולי 2018.

## ביוגרפיה
שורט נולד בפילדינג והתגייס לחיל האוויר המלכותי של ניו זילנד ב-1976. הוא עבר הכשרה כטייס וכנווט והוצב בטייסת ה-5 של חיל האוויר. הוא צבר למעלה מ-5,000 שעות טיסה בעיקר במטוס לוקהיד P-3 אוריון. הוא השלים את הכשרתו במכללות צבאיות בבריטניה ובארצות הברית. הוא שרת במלחמת אפגניסטן, וב-2011 מונה לסגן מפקד חיל האוויר. ב-31 במרץ 2014 הוא מונה לסגן ראש כוחות ההגנה (מקביל לרמטכ"ל). ב-1 ביולי 2018 מונה לראש כוחות ההגנה.

## קישורים חיצוניים

* קווין שורט באתר כוחות ההגנה של ניו זילנד

קטגוריה:אנשי צבא ניו זילנדים
קטגוריה:מפקדי צבאות סדירים בעת החדשה: אישים
קטגוריה:אנשי צבא במלחמת אפגניסטן
קטגוריה:מרשלים
מיכל חפר

**מיכל חפר (לונסקי)** (נולדה ב-20 בנובמבר 1963) כיהנה כראש החוג לחינוך מוזיקלי באקדמיה למוסיקה ולמחול בירושלים בין השנים 2018–2024. חוקרת מוזיקה, אשת חינוך ומרצה בכירה בתחומי המוזיקה בגיל הרך, מוזיקה במרחב הרב תרבותי וקוגניציה מוזיקלית.

## ביוגרפיה
נולדה בחיפה וגדלה בנהריה. שירתה בצה"ל כקצינה בגדנ"ע. בשנת 1988, לאחר שירותה הצבאי, השלימה את לימודי התואר הראשון בחינוך מוזיקלי באקדמיה למוסיקה ולמחול בירושלים.

בשנת 1997 נסעה לארצות הברית ללימודי תואר שני בחינוך מוזיקלי באוניברסיטת טמפל בפילדלפיה. במסגרת לימודי התואר השני למדה אצל פרופ' אדווין גורדון וד"ר בת' בולטון. את לימודי הדוקטורט סיימה בשנת 2008 באוניברסיטת תל אביב, תחת הנחייתם של פרופ' יהודית כהן, פרופ' ורוניקה כהן וד"ר זלמן ויינטראוב. עבודת הדוקטור עסקה בבדיקת תגובות פסיכומוטוריות ופסיכופיזיולוגיות של יילודים לגירוי מוזיקלי.

בעת לימודיה בארצות הברית השתלמה במכון גורדון Gordon Institute for Music Learning הוכשרה כמנחה והביאה לארץ את שיטת גורדון לחינוך המוזיקלי.

בתחילת דרכה המקצועית עסקה בהוראת מוזיקה בגיל הרך במסגרות חינוכיות פורמליות ולא-פורמליות. לאחר חזרתה מלימודיה החלה לפתח את "קטן-טון", תוכנית לימודים להוראת מוזיקה לפעוטות בהשראת שיטת גורדון. התוכנית מבוססת על חשיפה למוזיקה מורכבת ומגוונת ומעודדת שיתוף ואינטראקציה קולית ותנועתית עם הפעוט. היא הוציאה לאור ספר הדרכה, ושלושה תקליטורים להורים ופעוטות.

עבודתה הוצגה בכנסים בישראל ובמדינות אחרות. בין השאר הנחתה קורסים וסדנאות בארצות הברית, באיטליה, בברזיל, ביוון, בספרד, בקוריאה ובסין. מוזמנת בקביעות כמרצה אורחת ב-Scuola popolare di musica donna Olimpia שברומא.

חפר חברה בוועדת העורכים של כתב העת הקוריאני Korean Journal of Research in Music Education. ובוועדה לחינוך מוזיקלי לגיל הרך ( Early Childhood Music Education Commission- ECME) של האגודה הבינלאומית לחינוך מוזיקלי (International Society for Music Education- ISME).

בשנת 2007 החלה ללמד כמרצה באקדמיה למוסיקה ולמחול בירושלים, באוניברסיטת בר-אילן ובמכללת לוינסקי לחינוך, וכיהנה כראש המסלול לתנועה לגיל הרך במכללת וינגייט בין השנים 2011–2012. בשנת 2018 מונתה לראש החוג לחינוך מוזיקלי באקדמיה למוסיקה ולמחול בירושלים. הקימה את תוכנית "קטנטנים" בקונסרבטוריון האקדמיה למוסיקה ולמחול בירושלים.

## קישורים חיצוניים

* 
* מאמריה של ד"ר מיכל חפר, המחקר במכללות בישראל
* מיכל חפר ב-researchgate
* מיכל חפר ב-Google Scholar

## הערות שוליים

קטגוריה:חוקרות ישראליות
קטגוריה:בוגרות האקדמיה למוסיקה ומחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:סגל האקדמיה למוסיקה ולמחול בירושלים
קטגוריה:חוקרים ישראלים
קטגוריה:אנשי חינוך ישראלים
קטגוריה:נשות חינוך ישראליות
קטגוריה:ישראליות שנולדו ב-1963
קטגוריה:ישראלים שנולדו ב-1963
ויין אייר

**ויין דונלד אייר** () הוא גנרל קנדי המשמש כראש מטה ההגנה (מקביל לרמטכ"ל) של הכוחות הקנדיים מאז 25 בנובמבר 2021.

## ביוגרפיה
אייר נולד בוודנה שבפרובינציית ססקצ'ואן. בגיל 13 הצטרף לבית ספר לצוערים, ולאחר מכן למד באקדמיה הצבאית המלכותית הקנדית. ב-1988 החל לשרת בגדוד השני של רגימנט הרגלים של הנסיכה פטרישיה. ב-2004 הוא מונה למפקד הגדוד ה-3 של הרגימנט. ב-2009 הוא מונה למפקד הבריגדה הממוכנת ה-2. ב-2010 נשלח לאפגניסטן. ב-2014 מונה למפקד הדיוויזיה ה-3 ובמקביל מונה למפקד כוח המשימה הבינלאומי במערב אפגניסטן. במאי 2018 הוא הפך ללא-אמריקני הראשון שמונה לסגן מפקד פיקוד האומות המאוחדות בקוריאה הדרומית. ב-20 באוגוסט 2019 הוא מונה למפקד צבא קנדה. ב-24 בפברואר 2021 הוא נבחר לשמש כמחליפו של ארט מקדונלד בתפקיד ראש מטה ההגנה (מקביל לרמטכ"ל) של הכוחות הקנדיים. ב-13 באוגוסט הוא הועלה לדרגת גנרל, וב-25 בנובמבר נכנס לתפקידו החדש.

ב-15 במרץ 2022 הוכרז אייר כאישיות לא רצויה ברוסיה, לצד 312 קנדים נוספים, וזאת כמחאה על מדיניותה קנדה במהלך הפלישה הרוסית לאוקראינה.

## קישורים חיצוניים

* ויין אייר באתר נאט"ו

## הערות שוליים

קטגוריה:גנרלים קנדים
קטגוריה:מפקדי צבאות סדירים בעת החדשה: אישים
קטגוריה:קנדים מעוטרי אות לגיון ההצטיינות
קטגוריה:אנשי צבא במלחמת אפגניסטן
חיים מאיר מזרחי

ממוזער|חתימתו של רבי חיים מאיר מזרחי
**הרב חיים מאיר מזרחי** היה מחכמי ורבני אזמיר במאה ה-19. מחבר ספר **בן הרמה** על הרמב"ם.

## תולדותיו
נולד לשרה בכורה ולרבי יצחק מזרחי. למד בבית מדרשו של רבי דוד אמאדו, ישיבת בית הלוי:

. רבי יאושע שלמה ארדיט, מחבר ספר חינא וחיסדא, כותב עליו: . נשא ונתן בתורה עם בני דורו, וביניהם הרב חיים בנימין פונטרימולי, מחבר ספר פתח הדביר, רבי אברהם פאלאג'י, שמכנהו "עמיתנו בתורה", ורבי יעקב אמאדו. 

נפטר בשנת ה'תרנ"א. הספידו רבי יצחק פאלאג'י בספרו יפה ללב.

### חיים אישיים
נישא למרת מזל טוב. בי"א בתשרי תקצ"ב נפטר אביו, ואמו נפטרה בסיוון תקע"ד. שני ילדים של רבי מאיר נפטרו סמוך ללידתם. בב' בתשרי ה'תר"ז נפטר בנו הבכור, רבי בכור יצחק מזרחי, כשטרם חלפה שנה מנישואיו. על רבי יצחק, רבי חיים פאלאג'י מעיד:. פטירת בנו השפיעה על הרב חיים מאיר עמוקות, והוא כותב: "מן הוא והלאה אנחה שוברת כל גופי ויום ולילה לא אשקוט ולא אנוח עד אשר לא נותרה בי נשמה אף אין יש רוח...הייתי הולך ונסוע מעיירות לכפרים לבקש תרופה ולמצוא מרגוע וסר כחי ממני שנים רבות, וידוע חולי איש מכאובות, ואחר עבור זמן בחסד עליון האל הנאמן עמדתי על קו הבריאות במקצת, ומכל חולי ותהי מחצת, אז יעצוני כליותי, שמעתי באומרים לי אם לא עכשיו אימתי, אזור נא כגבר חלציך, חובר חבר כי הן במות זכרך, מהנמצא אתך אם מעט ואם הרבה, והוא יהיה לך לבן עץ חיים...ואין חיים אלא תורה". בעקבות משבר אישי זה, ממנו התקשה להתאושש, פנה הרב להוציא לאור את כתביו.

## חיבוריו
ממוזער|שער ספר בן הרמה
חלק מכתביו של הרב נשרפו בשריפה הגדולה באזמיר בי"א באב התרי"א, והחלק שנותר, הוחזק בתיבה, אותה פתחו גנבים שדרו בבתים לאחר השריפה, ולאור אכזבתם כי רבה מכך שלא מצאו אבנים טובות וכסף בתיבה, הניחוה פתוחה בחוץ עד שנרטבו כתבי היד מהגשמים. לרב נותרה רק מחברתו אישית אותה נשא בחיקו וממנה ומזיכרונו הדפיס את חידושיו.
* **בן הרמה** (אזמיר תרל"ה) - שקלא וטריא על דברי הרמב"ם, מעט שאלות ותשובות. לספר הסכמה מהרב יהושע שלמה ארדיט.
* **בן יאיר** (אזמיר תרל"ז) - ביאור תרגום אונקלוס, פירוש רש"י, ופירוש רבינו יערב בעל הטורים על התורה בתוספת חידושים ופירושים. בסוף הספר שבעה דרושים - לנישואין, למעלת התשובה, והספדים - לאביו, לחמיו, לאמו, לאחיו - ר' שלמה מזרחי, ולגביר יאושע שם טוב הלוי, פרנס ישיבת בית הלוי בה למד, ולאשתו ולבתו של הגביר.

## קישורים חיצוניים
* .
* 
* 

* 

## הערות שוליים

קטגוריה:פרשני הרמב"ם
קטגוריה:מפרשי פירוש רש"י לתורה
קטגוריה:רבנים טורקים
קטגוריה:האימפריה העות'מאנית: רבנים
קטגוריה:איזמיר: רבנים
קטגוריה:רבנים ספרדיים
קטגוריה:נפטרים ב-1891
גלעד כץ (דיפלומט)

**גלעד כץ** (נולד ב-4 במרץ 1971; ז' באדר התשל"א) הוא לשעבר הקונסול הכללי של ישראל ביוסטון, בין השנים 2017–2021. קודם לכן, מילא תפקידים שונים במשרד ראש הממשלה, בתוכם יועץ ראש ממשלת ישראל, בין השנים 2010–2017.

## ביוגרפיה
נולד ביישוב אבן שמואל, בן שלישי במשפחה של שבעה ילדים, לאב ממוצא דרום אפריקאי, ואם ישראלית ילידת גוש עציון, טרום מלחמת העצמאות. סבו מצד אימו הוא משה (מושקו) מושקוביץ, איש חינוך, ממייסדי ישיבת הר עציון וממחדשי היישוב היהודי בגוש עציון לאחר מלחמת ששת הימים. בהמשך עברה המשפחה להתגורר באלון שבות שבגוש עציון. גדל והתחנך בבית הספר Torah Academy של חב"ד ביוהנסבורג, דרום אפריקה, בין השנים 1977–1981, במסגרת שליחות חינוכית של אביו, יעקב כץ, מטעם הסוכנות היהודית. אביו ניהל את לימודי היהדות בבית הספר "קינג דייוויד", שהיה בית הספר היהודי הגדול ביותר בדרום אפריקה. בשנת 1981 חזרה משפחתו ארצה, והמשפחה חזרה להתגורר באלון שבות. בין השנים 1982–1985 למד בבית הספר הממלכתי-דתי בגוש עציון, ולאחר מכן עד שנת 1989 למד בישיבה התיכונית "חורב" בירושלים.

לאחר סיום לימודי התיכון, המשיך ללימודים בישיבת ההסדר "שעלבים", עד שנת 1994, במסגרתה שירת בצה"ל בגדוד 202 של הצנחנים, ואף יצא לקורס סמלים.

לאחר לימודיו בישיבת ההסדר וסיום שירותו בצה"ל, החל ללמוד באוניברסיטת בר-אילן, ושימש בשנים 1997–1998 עוזר מחקר של פרופסור שמואל ליימן-ווילציג מהמחלקה למדע המדינה. בשנת 1997 סיים תואר ראשון במדע המדינה ותקשורת המונים, ובשנים 2001–2002 סיים לימודי תעודה ביחידה לעיתונות ותקשורת, תואר ראשון בהיסטוריה כללית, ותואר שני עם תזה במדע המדינה – מגמת תקשורת ציבורית. כותרת התזה, שנכתבה בהדרכת ליימן-ווילציג הייתה "תמורות בפובליציסטיקה הרוויזיוניסטית משנות העשרים עד שנות התשעים בנושא אקטיביזם מדיני-ביטחוני".

בין השנים 2002–2004 שימש ככתב לענייני אקטואליה בשבועון "מקור ראשון", ובהמשך משנת 2005 ועד שנת 2009 שימש ככתב מדיני ביומון "מקור ראשון", וכתב טור שבועי בנושא כלכלי-פוליטי. כיום מגיש תוכנית ברדיו גלי ישראל.

בשנים 2010–2017 שימש כיועץ ראש הממשלה.

### פעילות דיפלומטית
בשנת 2017 מונה על ידי ראש הממשלה, בנימין נתניהו, לתפקיד הקונסול הכללי של ישראל ביוסטון, וכיהן בתפקיד זה עד שנת 2021.

בתקופת כהונתו נפגעה הקהילה היהודית מהוריקן הארווי. כחלק מפעילותו הדיפלומטית התקבל סיוע כספי של מדינת ישראל, באמצעות משרד התפוצות, בסך של מיליון ש"ח.

נוסף על כך, בתפקידו כקונסול הוכרז על כינון טיסות ישירות מדאלאס לישראל, על ידי חברת אמריקן איירליינס, חברת התעופה הגדולה בעולם. אולם הקו מעולם לא הושק עקב חוסר ביקוש.

## קישורים חיצוניים

## הערות שוליים

קטגוריה:בוגרי ישיבת חורב-ירושלים
קטגוריה:בוגרי ישיבת ההסדר שעלבים
קטגוריה:קונסולים ישראלים בארצות הברית
קטגוריה:אלון שבות: אישים
קטגוריה:אבן שמואל: אישים
קטגוריה:ישראלים שנולדו ב-1971
גלעד כהן (דיפלומט)

**גלעד כהן** (נולד ב-11 באוקטובר 1967) הוא שגריר ישראל ביפן מאז אוקטובר 2021. שימש כראש אגף אסיה והפסיפיק במשרד החוץ (2017–2021) וכראש אגף תיאום ותכנון מדיני במשרד החוץ (2014–2017).

## רקע אישי
גלעד כהן נולד בשנת 1967 בבת ים, ישראל.

כהן נשוי, ויש לו שלושה ילדים. הוא בעל תואר ראשון במדעי המדינה ויחסים בינלאומיים מטעם האוניברסיטה העברית בירושלים, ובעל תואר שני בביטחון ודיפלומטיה מטעם אוניברסיטת תל אביב. כהן שולט בשלוש שפות: עברית, אנגלית ופורטוגזית.

## קריירה
### שנים מוקדמות
בשנת 1994 התקבל כהן לקורס הצוערים של משרד החוץ, בסיומו הצטרף לשירות החוץ הישראלי. מ-1996 ועד 1999 כיהן כיועץ מדיני ודובר בשגרירות ישראל בברזיליה, ברזיל.

מ-1999 ועד 2001, כהן שימש יועץ מדיני ודובר בשגרירות ישראל באנקרה, טורקיה. באותן שנים עסק כהן במאמצים דיפלומטיים אינטנסיביים בתקופה הנחשבת כ"תור הזהב" של יחסי ישראל-טורקיה, אשר כוללים את הסיוע ההומניטרי שישראל העניקה לאחר רעידת האדמה באיזמיט ב-1999 וביקורים רשמיים בטורקיה של ראש הממשלה אהוד ברק ושל ראש הממשלה אריאל שרון.

מ-2001 עד 2004, כהן שימש היועץ המדיני של מנכ"ל משרד החוץ.

מ-2004 עד 2008, כהן שימש יועץ מדיני בנציגות הקבועה של ישראל לאו"ם בניו יורק. הוא היה אחד הדיפלומטים המרכזיים שהובילו את המאמצים לאימוץ החלטת העצרת הכללית של האו"ם, שקבעה את ה-27 בינואר כיום הזיכרון הבינלאומי לשואה. כהן היה מעורב גם בקבלת החלטת 1701 של מועצת הביטחון של האומות המאוחדות, אשר הובילה לסיומה של מלחמת לבנון השנייה בחודש אוגוסט 2006. על עבודתו במהלך השירות באו"ם קיבל כהן את אות ההצטיינות של משרד החוץ.

מ-2008 עד 2011, חזר כהן ללשכת מנכ"ל משרד החוץ וחטיבת תיאום כמנהל, ומ-2011 עד 2014 כיהן כראש הלשכה. בשנת 2014 כהן מונה לראש אגף תיאום ותכנון מדיני ומילא את התפקיד עד 2017. במהלך כהונתו השנייה בלשכת מנכ"ל משרד החוץ, כהן היה מהאחראים המרכזיים לכינון תשתית היחסים החשאית עם מדינות המפרץ ועל הקמת נציגויות ישראל במרחב זה, שהביאו בסופו של דבר לנורמליזציה של היחסים ב-2020 עם איחוד האמירויות הערביות ובחריין ולחתימה על הסכמי אברהם.

מ-2017 עד 2021, כיהן כהן כראש אגף אסיה והפסיפיק במשרד החוץ. במהלך הקדנציה שלו, כהן היה הפקיד הישראלי הבכיר ביותר שביקר בבהוטן והיה אחראי לצעדים שהובילו לכינון יחסים דיפלומטיים בין ישראל לבהוטן בשנת 2020. כהן גם הוביל את המאמצים לחתימה על הסכם סחר חופשי עם דרום קוריאה בשנת 2021. כראש אגף אסיה והפסיפיק, כהן עיצב וקידם את מדיניות "ישראל מביטה מזרחה", המתעלת את מדיניות החוץ הישראלית לכיוון אסיה והאוקיינוס השקט, ואשר הובילה להסכמים בילטראליים רבים עם מדינות המרחב.

### שגריר ישראל ביפן
ב-20 ביוני 2021 אישרה ממשלת ישראל את מינויו של כהן לשגריר ישראל ביפן. הוא נכנס לתפקידו בחודש אוקטובר אותה שנה.

כהן הגיש את כתב האמנה שלו לקיסר נארוהיטו ב-25 בנובמבר 2021.

## קישורים חיצוניים

## הערות שוליים

קטגוריה:בוגרי אוניברסיטת תל אביב
קטגוריה:בוגרי האוניברסיטה העברית בירושלים
קטגוריה:שגרירי ישראל ביפן
קטגוריה:דיפלומטים ישראלים
קטגוריה:ישראלים שנולדו ב-1967
בית הכנסת בית יעקב (איסטנבול)

**בית הכנסת בית יעקב** הוא בית כנסת הממוקם לאורך החלק האסיאתי של הבוספורוס ליד כנסייה יוונית אורתודוקסית, בשכונת  קוזגונג'וק , באיסטנבול, טורקיה. בית הכנסת נבנה בשנת 1878.

האוכלוסייה היהודית של קוזגונג'וק עזבה את המקום, אך בית הכנסת המשיך לתפקד על ידי מתפללים שמוצא משפחותיהם שם שהמשיכו לבוא אליו לתפילות. כיום, מתקיימת באופן קבוע תפילה בשבת בבוקר.

## רקע
יהדות טורקיה היא אחת הקהילות היהודיות העתיקות באזור הבלקן ובאזור המזרח התיכון. כבר בימי הבית השני התיישבו יהודים באסיה הקטנה. האימפריה העות'מאנית, אשר בה היו קהילות יהודיות שונות ומגוונות, הזמינה את היהודים שגורשו מספרד ומפורטוגל במאה ה-15 להתיישב בה ורבים התיישבו בטורקיה.

רוב יהדות טורקיה היגרה מהמדינה – רובם עלו לארץ ישראל במחצית השנייה של המאה ה-20 וחלקם היגרו למדינות אירופה וצפון אמריקה.

הקהילה היהודית בטורקיה מונה כיום כ-15,000 חברים, רובם המוחלט מתגורר באיסטנבול. כיום קיימים באיסטנבול 16 בתי כנסת.

## ראו גם
* יהדות טורקיה
* רשימת בתי הכנסת בטורקיה

## קישורים חיצוניים

* הרבנות הראשית של טורקיה
* עיתון שלום - העיתון היהודי הראשי בטורקיה

## הערות שוליים

קטגוריה:איסטנבול: בתי כנסת
קטגוריה:בתי כנסת ספרדיים
בית יעקב
ארינרה

**ארינרה** היא יצרנית רכב פולנית שבסיסה בוורשה.

## היסטוריה
החברה הוקמה בשנת 2008 על ידי האחים לוקאש ומרק טומקייביץ'. בשנת 2011 היא הכריזה כי פיתחה מכונית ראשונה. אב הטיפוס השני הוצג ב-2012. הוא נקרא בתחילה Venocara, ומאוחר יותר שונה שמו ל-Hussarya.

ארינרה פיתחה גרסת מרוץ של המכונית למפרטי מרוץ GT3, Hussarya GT . הוא הוצג לראשונה בתערוכת הרכב הבינלאומית Autosport  בברמינגהם, בריטניה, בינואר 2016. ביוני של אותה שנה, ה-Hussarya GT, שהייתה במחלקת מכוניות העל, הפכה למכונית הפולנית הראשונה שלקחה חלק בפסטיבל גודווד למהירות .

## מכוניות
### Hussarya GT
טקסט=|ממוזער| Arrinera Hussarya בתערוכת הרכב בפוזנן 2015
Arrinera Hussarya GT היא מכונית מרוץ תואמת לכללי FIA GT3. היא מופעלת על ידי מנוע LS7 V8 של ג'נרל מוטורס , כמו שברולט קורבט, עם תיבת מרוץ רציפה עם שישה הילוכים המופעלת על ידי מעבירי ההנעה. הוא כולל שלדת חלל מודולרית מפלדה, מתלה מוט דחיפה, 380 מ"מ דיסקי בלם, ABS ובקרת משיכה.

מכונית המירוץ נבחנה בשנת 2016 על ידי אנתוני ריד  בסנטרטון  ודונגטון פארק .

ארינרה נכנסה ל-Hussarya GT בסבב DMV GT & Touring Car Cup בהוקנהיים באפריל 2017. במרוצים הראשון של סוף השבוע המכונית סיימה במקום ה-22 מתוך 24 רצים, כשהזמן המהיר ביותר היה איטי ב-20 שניות מהמנצח. במירוץ השני המכונית פרשה עם תקלה באלטרנטור.

בספטמבר 2017 הוכנסה המכונית לסבב דונינגטון באליפות בריטקר , בה נהג ג'וני מקגרגור. במהלך המוקדמות התפוצץ מנוע המכונית והוא הוצא מהאירוע.

## קישורים חיצוניים

* 
* Arrinera Hussarya Supercar V8

## הערות שוליים

קטגוריה:מותגי רכב
קטגוריה:יצרני רכבי ספורט
קטגוריה:חברות פולניות
דב פולק

[ממוזער|דב פולק לצד הרב [חיים דרוקמן]]
**דב פולק** (6 בפברואר 1933 – 22 באפריל 2022) היה תעשיין ואיש עסקים ישראלי, ממייסדי "פולגת" והמנכ"ל שלה במשך 27 שנים. מייסד רשת האופנה "ונדום".

## ביוגרפיה
נולד בעיירה בורשה שברומניה. בשנת 1948 עלה לישראל. שירת בצה"ל כקצין חימוש.

עד 1960 עבד בתעשיית הרכב והעץ.

בתחילת שנות ה-60 ייסד יחד עם דודו, ישראל פולק, את תשלובת מפעלי פולגת. החברה הוקמה בקריית גת, ונקראה על שם משפחת המייסדים ושם העיר. דב פולק היה מנכ"ל התשלובת במשך עשרים ושבע שנים, עד שנת 1989.

בשנות כהונתו כמנכ"ל הוביל את החברה והפך אותה לתשלובת שהעסיקה בשיאה למעלה מ-6,000 איש בישראל ובעולם, והייתה מובילה בייצוא לאירופה ולארצות הברית.
במסגרת המפעלים ייסד בית ספר תעשייתי לנוער בסיכון ומעונות יום לילדי העובדים.

באוקטובר 1987 נבחר לחבר נשיאות התאחדות התעשיינים.

ביולי 1989 מכר פולק את כל אחזקותיו במניות פולגת.

לאחר שעזב את פולגת הקים את רשת האופנה "ונדום" שהייתה בין הראשונות לייבא לישראל מותגי אופנה בינלאומיים מוכרים ובהם: מקס מארה, ג'ורג'ו ארמני, טרוסרדי, הוגו בוס, זניה ועוד.

## פרסים
* פרס קפלן
* פרס התעשייה (1987)

## חיים אישיים
פולק עלה לארץ בשנת 1948 עם אוניות המעפילים.

היה נשוי לאריקה. ילדיו: צביקה, איתן ומיכל. שני האחרונים הם בעלי רשת האופנה "ונדום" שייסד פולק.

פולק נפטר ב-22 באפריל 2022 בגיל 89 והובא לקבורה בבית הקברות קריית שאול.

## קישורים חיצוניים

* 

## הערות שוליים

קטגוריה:יהודים מבוקובינה
קטגוריה:ישראלים ילידי רומניה
קטגוריה:עולים לאחר קום המדינה: 1948–1950
קטגוריה:אנשי עסקים ישראלים
קטגוריה:תעשיינים ישראלים
קטגוריה:זוכי פרס התעשייה
קטגוריה:זוכי פרס קפלן
קטגוריה:פולגת
קטגוריה:אישים הקבורים בבית הקברות קריית שאול
קטגוריה:מנכ"לים ישראלים
קטגוריה:עולים לאחר מלחמת העולם השנייה
קטגוריה:חיילי חיל החימוש
קטגוריה:ישראלים שנולדו ב-1933
קטגוריה:ישראלים שנפטרו ב-2022
נורמן טינדל

**נורמן טינדל** (באנגלית: **Norman Barnett Tindale**; 12 באוקטובר 1900 – 19 בנובמבר 1993) היה אנתרופולוג, אתנולוג וזואולוג אוסטרלי.

## ביוגרפיה
נורמן טינדל נולד בפרת' שבאוסטרליה המערבית. משפחתו עברה לטוקיו בה אביו עבד בצבא הישע בשנים 1907–1915. בשנת 1917 הם הגיעו לאדלייד וטינד-ל הצעיר התחיל לעבוד ב. בשנת 1919 הוא התקבל כאנטומולוג ב. זמן קצר לאחר תחילת העבודה הוא נפצע בהתפוצצות גז וראייתו נפגעה. הוא כתב כ-31 מאמרים מדעיים בנושאי זואולוגיה שונים אך רק בשנת 1933 קיבל תואר מאוניברסיטת אדלייד.

טנדל השתתף במספר משלחות שאורגנו על ידי המוזיאון ברחבי אוסטרליה החל משנת 1921. במשך כעשור הוא סייר ברחבי אוסטרליה הדרומית ושלח דוחות וממצאים שאסף למוזיאון.

בשנים 1938–1939 טנדל התרכז בלימוד חיי אבוריג'ינים. החל משנת 1926 הוא צילם אבוריג'ינים במהלך סיוריו. החומר שהצטבר הופק לסרט תיעודי. על בסיס רישומיו ומחקריו טינדל קבע שאבוריג'ינים הם לא נוודים כפי שסברו רוב המדענים במחצית הראשונה של המאה ה-20.

במהלך מלחמת העולם השנייה הודות לידע שלו ביפנית, טינדל הצליח להצטרף לצבא למרות בעיות בריאותיות. לתקופה מסוימת הוא הועבר לשורות צבא ארצות הברית.

לאחר סיום המלחמה טינדל חזר לעבודתו במוזיאון. בסוף שנות ה-60 של המאה ה-20 הוא התחיל ללמד באוניברסיטה בארצות הברית. בשנות ה-70 הוא עבר לארצות הברית והמשיך ללמד באוניברסיטת קולורדו בולדר.

תרומה של טינדל בתחום אנטומולוגיה היא בגילוי ותיאור מספר סוגי חרקים דוגמת גמל שלמה יערות גשם אוסטרלי. בנוסף לכך הוא עסק הרבה במיון וסיווג חרקים אוסטרלים. בתחום זה הוא פרסם מאמרים רבים.

על תרומתו למדע בתחום הזואולוגיה ותיאור חיי האבוריג'ינים, הוענקו לטינדל מספר עיטורים. בשנת 1956 הוא קיבל את  מטעם  , בשנת 1968 הוא קיבל את  מטעם  ובשנת 1980 את מדליית ג'ון לוויס מטעם .

כמו כן הוא קיבל תואר דוקטור לשם כבוד מאוניברסיטת קולורדו בולדר (1967) ומהאוניברסיטה הלאומית של אוסטרליה (1980).

בשנת 1993 הוא התקבל למסדר אוסטרליה (דרגת קצין, AO).

נורמן טינדל כתב מספר ספרי ילדים וספרים על חיי האבוריג'נים.

## קישורים חיצוניים

* קורות חיים

קטגוריה:אנתרופולוגים
קטגוריה:אנטומולוגים
קטגוריה:זואולוגים
קטגוריה:מדענים אוסטרלים
קטגוריה:מסדר אוסטרליה: מפקדים
קטגוריה:בוגרי אוניברסיטת אדלייד
קטגוריה:סגל אוניברסיטת קולורדו בולדר
קטגוריה:מקבלי תואר דוקטור לשם כבוד מאוניברסיטאות אמריקאיות
קטגוריה:אוסטרלים שנולדו ב-1900
קטגוריה:נפטרים ב-1993
אוסאמה עסכר

**אוסאמה עסכר** (; נולד ב-17 באפריל 1957) הוא לוטננט גנרל מצרי המשמש כראש המטה הכללי של צבא מצרים מאז 27 באוקטובר 2021.

## ביוגרפיה
עסכר נולד בא-דקהלייה ב-17 באפריל 1957. הוא למד באקדמיה הצבאית של מצרים וסיים את לימודיו ב-1976. ב-1978 הוא התגייס לצבא מצרים. הווא שימש כמפקד רגימנט הרגלים ה-11, ובין 2002–2005 שימש כמפקד רגימנט הכוחות המיוחדים ה-141. בין 2005–2009 שימש כמפקד הבריגדה הממוכנת העצמאית ה-110. בין 2010–2013 שימש כמפקד הדיוויזיה הממוכנת ה-23. בין 2013–2015 שימש כמפקד הארמייה ה-3. בינואר 2015 העלה אותו נשיא מצרים עבד אל-פתאח א-סיסי לדרגת לוטננט גנרל ומינה אותו למפקד הפיקוד המאוחד ללוחמה בטרור באזור סיני. ב-27 באוקטובר 2021 מונה בידי א-סיסי לראש המטה הכללי של הצבא.

עסכר נחשב למקורב לא-סיסי, ונטען שזה האחרון התערב למענו במספר צמתים במהלך הקריירה שלו.

## קישורים חיצוניים
* אוסאמה עסכר 

## הערות שוליים

קטגוריה:גנרלים מצרים
קטגוריה:מפקדי צבאות סדירים בעת החדשה: אישים
קטגוריה:ראשי המטה הכללי של צבא מצרים
קטגוריה:מצרים שנולדו ב-1957
קטגוריה:צבא מצרים בסיני
אל תחכי לי

** אל תחכי לי** הוא סרט מתח ונעורים ישראלי המבוסס על סיפור אמיתי בבימוי של רועי גלוסקא ודני רייספלד אשר יצא לאקרנים ב-2021. הסרט מספר את סיפורו של מתן אייזנברג (עומר חזן), נער בן 16, אשר עובר מהעיר רעננה לשכונת עוני ופשע, בדרך אייזנברג מתאהב בעדן (טיילור מלכוב), עולה חדשה מרוסיה ולא מקובלת בבית ספרה בדיוק כמו מתן.

## עלילה
מתן (עומר חזן) עובר לשכונת פשע אלימה אחרי פשיטת הרגל של אביו חיים (רני בלייר), ומתפתה לחיי התענוגות של העבריינים בשכונה.

בסוף הסרט מתן מחליט להרוג את הכנופיה של יוסי סאלם ונכנס לכלא למאסר עולם בגיל 17.5 תוך שעדן (טיילור מלכוב), בת זוגו בהיריון מתקדם.

הסרט מבוסס על סיפור אמיתי שקרה בין השנים 1993–1994.

## צוות שחקנים ודמויות
### דמויות ראשיות
* **מתן אייזנברג** (עומר חזן): נער בן 16 (בתחילת הסרט) שעובר משכונה יוקרתית ברעננה לשכונת פשע ועוני. הבן של שרה וחיים, אח לשלושה אחים קטנים ממנו ובן הזוג של עדן ולהם בן, מסרב להצטרף לפנימיה "כפר הנוער" שבה הייתה עדן. מתחבר לכנופיית הפשע של יוסי סאלם ש"מגנה" על השכונה. נחטף על ידי ציון שמאיים עליו שאם לא יהרוג את מנהיג הכנופיה המתחרה, הוא יהרוג אותו. בסוף הסרט הוא הורג את כל הכנופיה של יוסי סאלם ונכנס לכלא למאסר עולם בגיל 17.5. השכן של עדן.
* **עדן** (טיילור מלכוב): נערה בת 16 (בתחילת הסרט) אשר לא מקובלת חברתית בבית ספרה ומוכה על ידי נועה וחברותיה. בת הזוג של מתן וממנו נכנסת להיריון. מנסה לשכנע את מתן להצטרף לפנימית "כפר הנוער" כדי להיפטר מכל הבעיות שנקלעו אליהם. עולה חדשה מרוסיה. אמה מתה. שכנתו של מתן.
* **ציון** (רז מזרחי): גר בשכונת העוני. בן 30. מנהיג כנופיית יוסי סאלם. מנסה להרוג את מתן אך לא מצליח. נהרג על ידי מתן בסוף הסרט בזמן שציון היה אמור להיכנס לבית הכלא. רוכב על סוסים.

### דמויות משניות
* **שרה אייזנברג** (עינת שרוף): אמם של מתן ושלושת אחיו הקטנים ואשתו של חיים. מנקה בבית קולנוע.
* **חיים אייזנברג** (רני בלייר): אביהם של מתן ושלושת אחיו הקטנים ובעלה של שרה. איש עסקים לשעבר עד שפשט את הרגל. מוכה על ידי הכנופיה של יוסי סאלם.
* **משה** (אורי גבריאל): אחיה של שרה. מסייע לה כלכלית.
* **צחי** (נאור ואטורי): נער בן 17 בכנופיית יוסי סאלם. נהרג על ידי מתן בסוף הסרט.
* **נועה** (נועה בני): נערה בת 17 אשר מקובלת בבית ספרה. מכה את עדן, ולאחר שמתן מגן עליה, היא וצחי רודפים אחרי עדן ומתן. מנסה להתחיל עם מתן.
* **יוסי סאלם**: מנהל כנופיית יוסי סאלם.
* **תומר** (ישראל אוגלבו): שוטר שמעודד את מתן להפסיק עם הפשע.

## קישורים חיצוניים
* 
קטגוריה:סרטים ישראליים משנת 2021
בית הכנסת בני ישראל

**קהילת בני ישראל** הוא בית כנסת השוכן בגלווסטון, טקסס, ארצות הברית. בית הכנסת נוסד על ידי מהגרים יהודים מגרמניה בשנת 1868, זוהי הקהילה היהודית הרפורמית הוותיקה ביותר במדינה.

תוכנית גלווסטון, שפעלה בין השנים 1907 עד 1914, סייעה למשוך אלפי מהגרים יהודים ממזרח אירופה לאזור חוף המפרץ של ארצות הברית, בכלל, ולעיר טקסס, בפרט.

## היסטוריה
יהודי גרמניה היו בין המהגרים הרבים לגלווסטון בשנות הארבעים של המאה ה-19. בית הקברות היהודי הראשון הוקם בטקסס בשנת 1852. ארבע שנים מאוחר יותר הם ארגנו את המוסדות הקהילתיים היהודיים הראשונים במדינה. מתוך ההתארגנויות האלו נוסדה קהילת בני ישראל בשנת 1868, הקהילה הרפורמית הראשונה במדינה והקהילה היהודית השנייה (קהילה אורתודוקסית התקיימה ביוסטון). בית הספר של הקהילה נוסד בשנת 1869. החל משנת 1877 נכללו לימודי השפה העברית כחלק מתוכנית הלימודים ב-20 ביוני 1875, הקהילה הצביעה על הצטרפותה לאיחוד הקהילות העבריות האמריקניות.

אברהם כהן לאבאט, אחד מחלוצי תנועת היהדות הרפורמית בארצות הברית, עבר לגלווסטון בשנת 1878 והיה פעיל בולט בקהילה עד למותו בשנת 1899. החל משנת 1888 הנהיג את הקהילה הרב הנרי כהן במשך יותר מחמישה עשורים, בתקופות של הגירה מרובה של יהודים ממזרח אירופה ושתי מלחמות עולם. לאחר סופת ההוריקן בגלווסטון בשנת 1900 שהרס בתים רבים באי והרג 6,000 איש הוא גייס את חברי הקהילה לדאוג לתושבי האי שנפגעו, יהודים ושאינם יהודים.

## בית הכנסת
ממוזער|שמאל|בית הכנסת שנבנה בסגנון ויקטוראני בשנת 1890 (מימין) ולצידו בית הקהילה
בשנת 1870 הזמינה הקהילה את מר טאק, המאסטר הגדול של לשכת הבונים החופשיים של טקסס, לטקס הנחת אבן הפינה למבנה בית הכנסת. הקהילה המשיכה לגדול, ובסוף שנות השמונים של המאה ה-19 עלה הצורך בבית כנסת חדש וגדול יותר. ניקולס ג'יי קלייטון, שהיה אדריכל בולט בטקסס של מבנים דתיים, הוזמן לעצב את בית הכנסת החדש. המבנה, שנחנך בשנת 1890, עוצב בסגנון ויקטוריאני והיה מפואר ומעוטר, עד שהפך לנקודת ציון הבולטת בעיר. הקהילה השתמשה בבניין זה עד למכירתו בשנות ה-50 של המאה ה-20 ללשכת הבונים החופשיים ועברה לבית כנסת חדש אחר.

## בית הקהילה על שם הנרי כהן
גידול הקהילה נמשך גם תחילת המאה העשרים והיא נזקקה למרחב נוסף לצורך פעילותה. בשנת 1928 הוחלט להקים מרכז בסמוך למבנה בית הכנסת. בית הקהילה נקרא על שם הרב הנרי כהן, שהיה רב הקהילה. המתחם היה בשימוש הקהילה עד לשנות החמישים, אז עבר, יחד עם בית הכנסת למבנה מחוץ למרכז העיר. בית הקהילה עוצב על ידי טיבור ברמן.

## הערות שוליים

קטגוריה:טקסס: מבנים
קטגוריה:בתי כנסת רפורמיים
קטגוריה:ארצות הברית: בתי כנסת
כריסטוף גראף

**כריסטוף גראף** (בגרמנית: **Christoph Graf**; נולד ב-5 בספטמבר 1961) הוא המפקד ה-35, והנוכחי של המשמר השווייצרי - הכוח הצבאי המשרת את קריית הוותיקן. גראף מונה לתפקיד בידי האפיפיור פרנציסקוס ב-7 בפברואר 2015.

## ביוגרפיה
גראף נולד בעיר פאפנאו בקנטון לוצרן שבשווייץ. הוא עבד בתחילה בעורך דין לפני שב-1987 הוא התגייס למשמר השווייצרי. באוגוסט 1999 הועלה לדרגת פלדוול, בשנת 2000 הועלה לדרגת לויטננט, וב-2009 הועלה לדרגת האופטמן. באוקטובר 2010 העלה אותו האפיפיור בנדיקטוס השישה עשר לדרגת אוברסט-לויטננט ומונה אותו לסגן מפקד המשמר. ב-7 בפברואר 2015, האפיפיור פרנציסקוס מינה את גראף למפקד המשמר השווייצרי במקומו של דניאל אנריג, ובמקביל העלה אותו לדרגת אוברסט.

## קישורים חיצוניים

* כריסטוף גראף באתר המשמר השווייצרי

קטגוריה:שווייצרים
קטגוריה:המשמר השווייצרי
קטגוריה:שווייצרים שנולדו ב-1961